येँ -वि.सं. २०७६ सालया सार्वजनिक बिदाय् थीथी आदिवासी जनजातिं हनीगु पर्वयात बिदा मबिउगु खँयात नेपाल आदिवासी जनजाति महासंघ लगायत थीथी जनजाति खलः पुचःतय्सं विरोध याःगु दु । सरकारं म्हीग राजपत्रय् छापे याना हःगु २०७६ सालया सार्वजनिक विदाया धलखय् न्हापा क्वपाःगु आदिवासी जनजातिया छुं हे बिदा थपे याना महःगु खः ।
न्हूगु धलखय् नं राष्ट्रिय विदा १५ न्हु जक बियातःगु दु । सरकारया थ्व नीतियात थाय्थासं प्रतिरोध यायेगु लागिं नं जनजाति खलः पुचःतय्सं आह्वान याःगु दु ।
